Oficiālais Vēstnesis L 111 , 22/04/1989 Lpp. 0034 - 0038

Speciālizdevums somu valodā: Nodaļa 13 Sējums 18 Lpp. 0229

Speciālizdevums zviedru valodā: Nodaļa 13 Sējums 18 Lpp. 0229



Padomes Direktīva (1989. gada 13. aprīlis), ar ko papildina un groza Direktīvu 76/116/EEK attiecībā uz kalcija, magnija, nātrija un sēra saturu mēslošanas līdzekļos (89/284/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā jāpieņem pasākumi pakāpeniskai iekšējā tirgus izveidei līdz 1992. gada 31. decembrim; tā kā iekšējais tirgus ir telpa bez iekšējām robežām, kurā ir nodrošināta brīva preču, pakalpojumu un kapitāla aprite un personu brīva pārvietošanās; tā kā Padomes 1975. gada 18. decembra Direktīvā 76/116/EEK par dalībvalstu tiesību aktu tuvināšanu attiecībā uz mēslojumiem [4], kurā jaunākie grozījumi izdarīti ar Direktīvu 88/183/EEK [5], ir paredzēti noteikumi cieto EEK mēslošanas līdzekļu realizācijai; tā kā ir pierādījies, ka vajag paplašināt minēto direktīvu, lai tajā iekļautu mēslošanas līdzekļos esošo kalciju, magniju, nātriju un sēru; tā kā turpmāk Direktīvu 76/116/EEK var piemērot mēslošanas līdzekļiem, kas satur tikai kalciju, magniju un sēru, IR PIEŅĒMUSI ŠO DIREKTĪVU. 1. pants Magnija, nātrija un sēra saturu EEK mēslošanas līdzekļos, kas minēti Direktīvas 76/116/EEK I pielikumā, var deklarēt, ar noteikumu, ka šie elementi ir vismaz minimālajos daudzumos, kuri norādīti šīs direktīvas 2. pantā, un ka šie EEK mēslošanas līdzekļi joprojām atbilst Direktīvas 76/116/EEK I pielikuma prasībām. Tādos gadījumos veida apzīmējumam pievieno šīs direktīvas 6. panta b) punktā norādīto marķējumu. 2. pants Magnija, nātrija un sēra saturu EEK mēslošanas līdzekļos, kas minēti 1. pantā, var deklarēt tikai tad, ja tie satur vismaz: - 2 % magnija oksīda (MgO), t.i., 1,2 % Mg, - 3 % nātrija oksīda (Na2O), t.i., 2,2 % Na, - 5 % sēra trioksīda (SO3), t.i., 2 % S. 3. pants 1. Šīs direktīvas nozīmē kalcija saturu, ko uzskata par barības elementu, neierobežojot 2. punkta noteikumus, deklarē tikai 1. un 2. veida mēslošanas līdzekļiem, kuri minēti I pielikumā. Dalībvalstīs var noteikt, ka kalcija saturs mēslošanas līdzekļos, ko realizē to teritorijās, jāizsaka oksīda formā (CaO), elementārformā (Ca) vai abās šajās formās. Lai kalcija oksīda saturu pārvērstu kalcija saturā, izmanto šādu formulu: kalcijs (Ca) = kalcija oksīds (CaO) × 0,715. 2. Noteikumu par to, ka jānorāda šķīstošā kalcija saturu šķidrajos mēslošanas līdzekļos, kas minēti Direktīvas 76/116/EEK I pielikuma C daļā, kas ir paredzēti lapotnes apsmidzināšanai, var izvirzīt, ja šis saturs sasniedz vismaz 8 % kalcija oksīda (= 5,7 % Ca). 4. pants Mēslošanas līdzekļus, kas atbilst šīs direktīvas un tās pielikumu noteikumiem, var marķēt ar norādi – "EEK MĒSLOŠANAS LĪDZEKLIS". 5. pants Dalībvalstīs var izvirzīt noteikumu, ka magnija, nātrija un sēra saturu mēslošanas līdzekļos, ko realizē to teritorijās, izsaka: - oksīda formā (MgO, Na2O, SO3) - vai elementārformā (Mg, Na, S), - vai abās šajās formās. Lai nātrija oksīda un sēra trioksīda saturu pārvērstu nātrija un sēra saturā, izmanto šādas formulas: - nātrijs (Na) = nātrija oksīds (Na2O) × 0,742, - sērs (S) = sēra trioksīds (SO3) × 0,400. Ja aprēķina oksīda saturu, deklarējamo skaitli noapaļo līdz tuvākajai zīmei aiz komata. 6. pants Obligāts marķējums identifikācijas nolūkā: a) "EEK MĒSLOŠANAS LĪDZEKLIS" ar lielajiem burtiem; b) mēslošanas līdzekļa veida apzīmējums: - vai nu saskaņā ar Direktīvas 76/116/EEK I pielikumu, veida apzīmējumam pievienojot "kas satur.." un to šajā direktīvā minēto elementu nosaukumus vai ķīmiskos simbolus, ko šis mēslošanas līdzeklis satur. Skaitļiem, kas norāda Direktīvā 76/116/EEK minēto elementu saturus, iekavās var pievienot skaitļus attiecībā uz šīs direktīvas I pielikumā minētajiem elementiem, - vai arī saskaņā ar šīs direktīvas I pielikumu; c) garantētais saturs attiecībā uz katru barības elementu un garantētais saturs, kas izteikts kā formas un/vai šķīdības, ja tās ir norādītas pielikumos direktīvām par mēslošanas līdzekļiem. Barības elementu saturu vienkāršajos un kompleksajos mēslošanas līdzekļos norāda svara procentos kā veselu skaitli vai, vajadzības gadījumā, līdz vienai zīmei aiz komata. Ja mēslošanas līdzeklis satur vairākus deklarējamus elementus, to saturus norāda šādā secībā: N, P2O5 un/vai P, K2O un/vai K, CaO vai Ca, MgO un/vai Mg, Na2O un/vai Na, SO3 un/vai S. Barības elementu formas un šķīdības izsaka arī kā svara procentus mēslošanas līdzeklī, izņemot gadījumus, kad Direktīvas 76/116/EEK I pielikumā nepārprotami ir paredzēts, ka šo saturu izsaka citādi. Barības elementus norāda gan ar vārdiem, gan ar attiecīgajiem ķīmiskajiem simboliem, piemēram, slāpeklis (N), fosfors (P), fosfora pentoksīds (P2O5), kālijs (K), kālija oksīds (K2O), magnijs (Mg), magnija oksīds (MgO), nātrijs (Na), nātrija oksīds (Na2O), sērs (S), sēra trioksīds (SO3), kalcijs (Ca) un kalcija oksīds (CaO). 7. pants Magnija, nātrija un sēra saturu mēslošanas līdzekļos, kas minēti 1. pantā, deklarē, izsakot kādā no šādiem veidiem: - kopējais saturs, ko izsaka kā mēslošanas līdzekļa svara procentus, - ja elements pilnībā izšķīst ūdenī, deklarē tikai ūdenī šķīstošo saturu, - kopējais saturs un ūdenī šķīstošais saturs, ko izsaka kā mēslošanas līdzekļa svara procentus, ja šķīstošais saturs ir vismaz ceturtdaļa no kopējā satura. Saturus nosaka saskaņā ar nosacījumiem, kas norādīti Direktīvas 76/116/EEK 8. pantā minētajās analīzes metodēs. 8. pants Pielaides attiecībā uz deklarējamiem kalcija, magnija, nātrija un sēra saturiem, ir ceturtdaļa no šo elementu deklarējamā satura maksimāli līdz 0,9 % CaO, MgO, Na2O un SO3 absolūtā izteiksmē, t.i., 0,64 – Ca, 0,55 – Mg, 0,67 – Na un 0,36 – S. 9. pants Direktīvas 76/116/EEK I pielikumu groza šādi: 1. Pielikuma A daļas "Vienkāršie mēslošanas līdzekļi" III. punktam pievieno EEK mēslošanas līdzekli kizerītu ar kālija sulfātu, kas minēts šīs direktīvas II pielikumā. Kālija mēslojumus pievieno kā Nr. 7; 2. pielikuma C daļā "Šķidrie mēslošanas līdzekļi" 1. punktam "Vienkāršie mēslošanas līdzekļi" kā Nr. 3. attiecībā uz šķidrajiem mēslošanas līdzekļiem pievieno EEK mēslošanas līdzekli kalcija nitrāta šķīdumu, kas minēts šīs direktīvas II pielikumā. 10. pants 1. Dalībvalstis pieņem pasākumus, kas vajadzīgi, lai izpildītu šīs direktīvas prasības 12 mēnešos pēc tās paziņošanas [6]. Par to dalībvalstis tūlīt informē Komisiju. 2. Dalībvalstis dara Komisijai zināmus to savu tiesību aktu noteikumus, ko tās pieņem jomā, uz kuru attiecas šī direktīva. 11. pants Šī direktīva ir adresēta dalībvalstīm. Luksemburgā, 1989. gada 13. aprīlī Padomes vārdā — priekšsēdētājs P. Solbes [1] OV C 20, 26.1.1988., 5. lpp. [2] OV C 262, 10.10.1986., 82. lpp. un OV C 47, 27.2.1989. [3] OV C 134, 24.5.1988., 6. lpp. [4] OV L 24, 30.1.1976., 21. lpp. [5] OV L 83, 29.3.1988., 33. lpp. [6] Šī direktīva ir paziņota dalībvalstīm 1989. gada 17. aprīlī. -------------------------------------------------- I PIELIKUMS TO MĒSLOŠANAS LĪDZEKĻU SARAKSTS, KUROS KĀ BARĪBAS ELEMENTI GALVENOKĀRT IR KALCIJS, MAGNIJS VAI SĒRS Nr. | Veida apzīmējums | Dati par ražošanas metodi un pamatsastāvdaļām | Minimālais barības elementu saturs (svara procentuālais sastāvs). Dati par barības elementu izteiksmi. Citas prasības | Citi dati par veida apzīmējumu | Deklarējamo barības elementu saturs. Barības elementu šķīdība. Citi kritēriji | 1 | 2 | 3 | 4 | 5 | 6 | 1 | Kalcija sulfāts | Dabīgs vai rūpnieciski iegūts produkts, kas satur kalcija sulfātu dažādos hidratācijas posmos | 25 % CaO 35 % SO3 Kalcijs un sērs, kas izteikts kā kopējais CaO + SO3 saturs. Maluma smalkums: sietam ar acu platumu 2 mm spēj izkļūt vismaz 80 %,sietam ar acu platumu 10 mm spēj izkļūt vismaz 99 % | Var pievienot parastos komercnosaukumus | Kopējais sēra trioksīda saturs Pēc izvēles: kopējais CaO saturs | 2 | Kalcija hlorīda šķīdums | Rūpnieciski iegūts kalcija hlorīda šķīdums | 12 % CaO Kalcijs, izteikts kā ūdenī šķīstošs CaO | | Kalcija oksīds Pēc izvēles: augu apsmidzināšanai | 3 | Elementārais sērs | Salīdzinoši attīrīts dabisks vai rūpniecisks produkts | 98 % S (245 %:SO3) Sērs, izteikts kā kopējais SO3 saturs | | Kopējais sēra trioksīda saturs | 4 | Kizerīts | Minerālprodukts, kura galvenā sastāvdaļa ir monohidratēts magnija sulfāts | 24 % MgO 45 % SO3 Magnijs un sērs, kas izteikts kā ūdenī šķīstošs magnija oksīds un sēra trioksīds | Var pievienot parastos komercnosaukumus | Ūdenī šķīstošs magnija oksīds Pēc izvēles: ūdenī šķīstošs sēra trioksīds | 5 | Magnija sulfāts | Produkts, kura galvenā sastāvdaļa ir heptahidratēts magnija sulfāts | 15 % MgO 28 % SO3 Magnijs un sērs, kas izteikts kā ūdenī šķīstošs magnija oksīds un sēra trioksīds | Var pievienot parastos komercnosaukumus | Ūdenī šķīstošs magnija oksīds Pēc izvēles: ūdenī šķīstošs sēra trioksīds | 6 | Magnija hlorīda šķīdums | Produkts, kas iegūts, izšķīdinot rūpnieciski iegūtu magnija hlorīdu | 13 % MgO Magnijs, izteikts kā magnija oksīds Maksimālais kalcija saturs: 3 % CaO | | Magnija oksīds | -------------------------------------------------- II PIELIKUMS Nr. | Veida apzīmējums | Dati par ražošanas metodi un pamatsastāvdaļām | Minimālais barības elementu saturs (svara procentuālais sastāvs). Dati par barības elementu izteiksmi. Citas prasības | Citi dati par veida apzīmējumu | Deklarējamo barības elementu saturs. Barības elementu šķīdība. Citi kritēriji | 1 | 2 | 3 | 4 | 5 | 6 | 7 | Kizerīts ar kālija sulfātu | Produkts, kas iegūts, kizerītam pievienojot kālija sulfātu | 8 % MgO Magnijs, izteikts kā ūdenī šķīstošs MgO 6 % K2O Kālijs, izteikts kā ūdenī šķīstošs K2O Kopējais MgO + K2O saturs: 20 % Maksimālais hlora saturs: 3 % Cl | Var pievienot parastos komercnosaukumus | Ūdenī šķīstošs magnija oksīds Ūdenī šķīstošs kālija oksīds Pēc izvēles var minēt hlora saturu, ja tas ir mazāks par 3 % Cl | 8 | Kalcija nitrāta šķīdums | Produkts, kas iegūts, ūdenī izšķīdinot kalcija nitrātu | 8 % N Slāpeklis, izteikts kā slāpeklis nitrīta formā, kurā maksimāli 1 % slāpekļa ir amonjaks | Veida apzīmējumam vajadzības gadījumā var pievienot kādu no šādām norādēm: lapaugu mēslošanai,barības elementu šķīdumu gatavošanai,mēslošanai ar irigāciju | Kopējais slāpekļa saturs Pēc izvēles: slāpeklis nitrītu formā,slāpeklis kā amonjaks,kalcijs kādā no izmantojuma gadījumiem, kas noteikti 5. ailē | --------------------------------------------------